Source: https://politeia.org.ro/stiri-revista-presei/revista-presei-19-iulie-kovesi-ramane-candidatul-unic-al-pe-pentru-functia-de-procuror-sef-european/62070/?replytocom=202950
Timestamp: 2020-02-17 19:21:33+00:00

Document:
Revista Presei – 19 iulie. “Kovesi ramane candidatul unic al PE pentru functia de procuror-sef european…” | PoliteiaWorld
Home » Stiri / Revista Presei	» Revista Presei – 19 iulie. “Kovesi ramane candidatul unic al PE pentru functia de procuror-sef european…”
Revista Presei – 19 iulie. “Kovesi ramane candidatul unic al PE pentru functia de procuror-sef european…”
19/07/2019 Autor desy.demeter Categorii: Stiri / Revista Presei
Buna dimineata intr-o zi de vineri, 19 iulie! Temperaturile încep să crească și cerul va fi senin în prima jumătate a zilei. După-amiază cerul va fi variabil şi apoi în regiunile intracarpatice va ploua torrential iar cantităţile de apă pot ajunge la 20l/mp. Maximele termice se vor încadra între 23 şi 21 de grade Celsius. Noaptea apar nori în toată ţara, iar în nord şi vest sunt prognozate averse torenţiale cu descărcări electrice. Vântul va avea intensificări. Temperaturile nocturne se vor încadra între 10 şi 20 de grade Celsius. In Bucuresti in timpul zilei cerul va fi mai mult senin, iar precipitațiile vor lipsi. Temperaturile maxime vor ajunge la 31 de garde Celsius. În schimb, sâmbătă după-amiaza şi seara sunt anunţate averse cu tunete şi fulgere. Minimele din următoarele nopţi se vor încadra între 15 şi 18 grade.
CCR explica de ce nu pot fi interzise amnistia si gratierea coruptilor Eliminarea amnistiei si a gratierii colective/individuale pentru “fapte de coruptie” incalca principiul egalitatii, garantie a drepturilor si libertatilor fundamentale, precum si demnitatea umana, valoare suprema a statului roman, motiveaza Curtea Constitutionala (CCR) decizia luata azi, prin care a respins propunerile de modificare a Constitutiei. CCR a respins joi ambele initiative legislative de revizuire a Constitutiei depuse de Opozitie si de coalitia PSD-ALDE. Decizia a fost luata in unanimitate de cei opt judecatori prezenti. Potrivit unui comunicat al CCR remis Ziare.com, in cazul eliminarii amnistiei si a gratierii colective/individuale, propunerea legislativa de revizuire a Constitutiei Romaniei limiteaza in mod excesiv puterea statului si marja sa de apreciere, afectand, in mod nepermis, exercitarea puterii publice in favoarea/beneficiul cetatenilor. “Astfel, o categorie de cetateni este privata de o vocatie pe considerente cu caracter circumstantial, ceea ce, in aceasta privinta, echivaleaza cu o suprimare a demnitatii umane si a principiului egalitatii,” explica judecatorii. Integral: http://www.ziare.com
Cum a pus CSM sefa noua la Inalta Curte, cu ocolirea legii Presedintele Inaltei Curti, Cristina Tarcea, a sustinut, joi, ca procedura pentru desemnarea sefului instantei supreme nu respecta Legea 303/2004 privind statutul magistratilor, modificata recent de Parlament, pentru ca respectiva candidatura trebuia depusa in termen de 30 de zile de la vacantarea postului, iar mandatul ei expira in septembrie. Asta in contextul in care CSM a demarat aceasta procedura pe 30 mai 2019, cu 3 luni si 2 saptamani mai devreme decat termenul stabilit de lege. Surse judiciare au explicat pentru Ziare.com ca aceasta procedura poate fi contestata atat in contencios, dar si la Curtea Constitutionala. CSM a validat-o astazi pe Corina Corbu, singurul candidat in aceasta procedura, in functia de presedinte al Inaltei Curti. Avocat: Este nelegala. De altfel, avocatul Toni Neacsu arata, intr-o postare pe Facebook, ca in cazul in care instanta o sa fie sesizata, aceasta procedura o sa fie anulata usor. “Procedura desfasurata la CSM pentru numirea presedintelui ICCJ este nelegala si o instanta de contencios administrativ, sesizata fiind in acest sens, o va anula usor. D-na presedinte Cristina Tarcea are, riguros vorbind, dreptate, nu face altceva decat sa reproduca ce spune legea in vigoare, care ar fi trebuit sa fie obligatorie si pentru Sectia pentru judecatori a CSM. Integral: http://www.ziare.com
Kovesi ramane candidatul unic al PE pentru functia de procuror-sef european, anunta oficial noul presedinte – UPDATE Laura Codruta Kovesi ramane candidatul unic al Parlamentului European, noua conducere a institutiei afirmandu-si oficial sprijinul pentru ca romanca sa fie primul procuror-sef european. Intr-un comunicat remis de PE se anunta ca noul presedinte David Sassoli urmeaza sa trimita in aceasta seara oficial Consiliului UE instiintarea in acest sens, dupa ce s-a speculat ca, de vreme ce acum exista un nou Parlament, este nevoie de reluarea procedurii in ce priveste numirile in fruntea Parchetului European.”Inainte de intalnirea Consiliului JAI ce va avea loc la Helsinki, Parlamentul doreste sa isi reafirme sustinerea pentru Laura Codruta Kovesi la conducerea Parchetului European. Este esential ca anchetarea infractiunilor impotriva bugetului UE – precum frauda, coruptia si evaziunea – sa fie posibile cat mai curand”, este citat Sassoli in comunicat. Surse din conducerea Parlamentului European confirmasera joi dimineata, pentru Ziare.com, informatia. Conferinta presedintilor PE a decis ca, inainte de intalnirea informala a ministrilor de Justitie si Afaceri Interne care va avea loc la Helsinki pe 18-19 iulie, Parlamentul European va transmite un mesaj de reconfirmare a sprijinului pentru Laura Codruta Kovesi pentru functia de procuror sef al Parchetului European. Aceasta confirmare vine dupa ce au aparut informatii cum ca ar trebui sa se constituie noi echipe de negociere intre PE si Consiliul UE pentru ocuparea acestei functii. Asta nu schimba insa cu nimic mandatul pentru Kovesi, spune conducerea PE. Integral: http://www.ziare.com
Cristi Danilet, cercetat disciplinar pentru ca a criticat CSM si CCR: Daca as fi dat interviu la mocirla.tv sau rahat.ro ar fi cerut sa fiu avansat UPDATE Inspectia Judiciara a exercitat actiunea disciplinara fata de judecatorul Cristi Danilet de la Tribunalul Cluj, in cazul unui interviu, dat in afara orelor de serviciu, in care magistratul a criticat CSM, CCR si pe ministrul Justitiei si ar fi facut afirmatii cu implicatii politice sau care afecteaza impartialitatea autoritatii judecatoresti. IJ il acuza pe Danilet de manifestari care aduc atingere onoarei sau probitatii profesionale ori prestigiului justitiei, savarsite in afara exercitarii atributiilor de serviciu, abatere disciplinara prevazuta de art. 99 lit. a) din Legea nr. 303/2004 privind statutul judecatorilor si procurorilor.”Actiunea a fost inaintata Sectiei pentru judecatori in materie disciplinara a Consiliului Superior al Magistraturii care va decide cu privire la angajarea raspunderii judecatorului in cauza,” arata Inspectia Judiciara, intr-un comunicat de presa remis joi Ziare.com. Inspectia Judiciara a selectat si pasajele care au atras actiunea disciplinara in cazul lui Danilet…..UPDATE 18:00 Intr-o postare pe pagina personala de Facebook, judecatorul reactioneaza intr-o nota ironica.”Accept provocarea: promit sa recidivez! Inspectia a decis sa solicite CSM sanctionarea mea pentru ca am dat interviu la Revista 22. Probabil daca as fi dat la mocirla.tv sau rahat.ro ar fi cerut sa fiu premiat si chiar avansat. In fine, eu dau interviuri la presa din anul 2003 (sute de interviuri), scriu pe blog din anul 2007 (peste 650 de postari) si pe FB din anul 2010 (peste 15 mii de postari) . Niciodata pana anul acesta nimeni nu a adus vreo obiectie cu privire la cele sustinute de mine cum ca as incalca legea statutului magistratilor. Mai mult, am educatia necesara sa nu atac vreodata persoane sau institutii, ci sa amintesc de principii, atragand atentia publicului cu privire la incalcarea regulilor statului de drept si ale independentei justitiei. Stiu ca am deranjat, dar nici nu mi-am propus sa ma placa careva. Intr-o tara in care e ceva comun dictonul ‘legea e facuta ca sa fie incalcata’ a spune cuiva ca incalca legea te face instantaneu dusman. Promit sa recidivez de cate ori am ocazia, cu orice risc”, a scris pe Facebook Cristi Danilet. Judecatorul contesta faptul ca Inspectia Judiciara a facut publica o astfel de informatie inainte de verdictul CSM si fara a prezenta si punctul sau de vedere. “Constat ca prin comunicatul de presa trimis la toata presa Inspectia isi permite sa ma arunce in gura presei pentru a fi devorat mai inainte de a avea parte de judecata CSM si fara a face referire macar la vreo apararea a mea. Altfel, publicul ar fi vazut cum am aruncat in aer punct cu punct asa zisele acuzatii cu documente imbatabile si cu martori aflati in afara oricarei indoieli. Mai constat ca in opinia Inspectiei Judiciare delictul de opinie a magistratilor trebuie sanctionat, contrar documentelor internationale care nu numai ca ne garanteaza libertatea de exprimare, dar care afirma ca e indatorirea noastra sa reactionam cand democratia e in pericol. Evident, trebuie sa fiu dat ca exemplu negativ pentru tot sistemul, in scopul intimidarii oricui din justitie care vrea sa vorbeasca despre derapajele institutionale. Faptul ca am avut curajul sa afirm la sfarsitul anului trecut ca ministrul Justitiei nenoroceste justitia si la inceputul acestui an ca doar protestele mai pot rezolva ceva in justitie a determinat nu mai putin de patru actiuni ale Inspectiei impotriva mea in primele trei luni ale anului 2019, din care doua au fost deja respinse. Integral: http://www.ziare.com
80 de teze de doctorat au dispărut din arhiva Academiei de Poliție / Nu există o evidență clară a persoanelor cărora li s-a acordat titlul de doctor – PressOne 80 de teze de doctorat susținute în perioada 2011-2016 nu se regăsesc în format electronic în arhiva Academiei de Poliție, iar alte trei teze nu există nici în format tipărit. Acestor teze dispărute li se adaugă și lucrările științifice a doi decani din Academia de Poliție: cel al Facultății de Poliție și cel al Facultății de Științe Juridice și Administrative, care și-au obținut titlurile înainte de 2011, scrie jurnalista Emilia Șercan în PressOne. Constatările se regăsesc în Raportul Corpului de Control al ministrului de Interne, care timp de două luni a făcut verificări extinse asupra tezelor de doctorat susținute după anul 2011, raport obținut în exclusivitate de Emilia Șercan. Rămâne o necunoscută, însă, numărul total de teze care nu se regăsesc în arhiva Academiei de Poliție din toate cele susținute vreodată în această universitate. Verificările de la Academia de Poliție scot la suprafață și alte informații de-a dreptul șocante: la nivelul instituției nu există o evidență clară a persoanelor cărora li s-a acordat titlul de doctor și nici a dosarelor de doctorat ale acestora. La 21 martie 2019, Consiliul de Administrație al Academiei de Poliție a decis ca tezele de doctorat ale rectorului, prorectorilor, decanilor și șefilor de servicii să fie verificate de Comisia de Etică. În total, 14 persoane. Până la finalizarea controlului Ministerului de Interne, la finalul lunii mai 2019, doar 10 din cele 14 persoane și-au pus tezele de doctorat la dispoziția Comisiei de Etică. Cei patru care au refuzat să își pună tezele de doctorat la dispoziția Comisiei de Etică a Academiei de Poliție sunt: Cristian Eduard Ștefan, decanul Facultății de Poliție; Bogdan Țonea, decanul Facultății de Științe Juridice și Administrative; Ștefan Trache, decanul Facultății de Pompieri și Iulia Cheșcă, decanul Facultății de Arhivistică. Cealaltă constatare surprinzătoare din Raportul Corpului de Control al ministrului de Interne se referă la 80 de teze de doctorat susținute în intervalul 2011-2016 care nu se regăsesc în format electronic, mai exact în versiune word, în arhiva Academiei de Poliție. Cele 80 de teze reprezintă un procent de 30,5% din totalul celor 262 de lucrări științifice susținute în intervalul 2011-2016 la Academia de Poliție. Raportul include o altă informație surprinzătoare despre aceste 80 de teze dispărute: ele existau în Academia de Poliție în martie 2016 “atât în format letric cât și electronic”. La acea dată, toate tezele au fost trimise în format pdf Consiliul Național pentru Atestarea Titlurilor, Diplomelor și Certificatelor Universitare (CNATDCU), fapt consemnat în registrele de corespondență dintre Academie și CNATDCU verificate de reprezentanții Ministerului de Interne. Integral: https://www.hotnews.ro
Despre rezultatele la examenul de bacalaureat 2019 sau despre (auto)furatul căciulii educaționale la români (II) …..E aproape ridicol câte diplome poate obține (multe dintre ele intitulate de nivel ”național”!?) un elev de primar care n-a învățat încă nici măcar să citească, să scrie și să socotească în mod corect. Desigur, pe munca, banii (și cu complicitatea!) părinților. E ușor de dedus că în spatele acestor competiții anormale se află ambiția învățătoarelor de a etala performanțe și, nu mai puțin, ambiția părinților și bunicilor de a se lăuda cu performanțele odraslelor, dorința dascălilor de a-și burduși portofoliile profesionale cu cópii după premiile și diplomele elevilor ca argumente pentru aiuritoarea competiție a gradației de merit în învățământul românesc (gradație inexistentă în Finlanda, spre exemplu!), competiția falsă a hârtiilor copy-paste, un fel de soră vitregă a doctoratelor de la Academia de Poliție…Cine nu poate performa cu mânuța și mintea lui chinuită de timpuriu de ambiția celor mari e dat la ore, din clasele primare. Așa se naște ”școala paralelă”, pe banii părinților, cu sau fără stare materială… Ce nu fac părinții pentru copiii lor?! Snobismul românesc e evident, până la cer aici! A se vedea ipocritele mutații formale ale domiciliului părinților elevilor de pregătitoare sau de a V-a, cu situații alarmante pentru ISU și inspecția de sănătate publică (cu până la 50 de familii în același apartament/la aceeași adresă!, numai ca odraslele să poată fi înscrise la cutare școală, școală nu mai puțin ipocrită, în condițiile în care se știe că la grădiniță și la școala primară nu contează numele școlii, ci educatoarea/învățătoarea/profesorul de preșcolar și primar). Copiii sunt astfel stresați cu bună știință de mici, în ciuda faptului că se știe și se recunoaște că stresul și competiția ucid performanța firească, naturală. Copii fără bucuria copilăriei, școli cu elevi de primar care nu știu să zâmbească, să se bucure, să râdă din tot sufletul, care nu știu să vorbescă între ei decât despre teme, concursuri și cursuri. Ceea ce nu ar trebui să se întâmple în primar, unde calificativele și clasamentele sunt, cel puțin pentru debutul ciclului, limitate prin lege. Spre comparație, în Finlanda, deși elevii primesc și aici calificative, respectiv note, nu există catalog, profesorii nu au catedră, elevii nu au caiete, nu există elevi admişi şi respinşi, nu există eticheta de elev corigent sau repetent, de elev de nota 2 şi elev de nota 10, nu există şcoli slabe şi nici şcoli pentru elite. Părinţii ştiu că oriunde îşi dau copilul el va beneficia de aceeaşi calitate a educaţiei. În schimb, la celălalt pol al educației, o importanță excepțională li se acordă evaluărilor în Coreea de Sud, unde, în timpul examenelor naționale se modifică orarul de lucru, și circulația, inclusiv traseul curselor aeriene, aeronavele neavând voie să zboare deasupra zonelor în care au loc aceste evaluări. Rezultatele coreenilor (la examene si la testările Pisa) sunt și ele excepționale, însă nu pentru că guvernul instituie prioritar aceste restricții și condiții de securitate, ci pentru că sistemele educaţionale de succes au în comun faptul că acordă un statut important profesorului şi că ele au în sânge „cultura” și respectul profund pentru educaţie. Dacă în lume se recunoaște unanim că finanțarea educației este importantă, nu este mai puțin adevărat faptul că, cel puțin pentru țările de top în educație la nivel mondial, atitudinea societății față de educație este considerată cel puțin tot atât de importantă…..Cum spuneam, declarăm doliu național și război între guvernanți și opoziție la afișarea rezultatelor de la evaluarea națională și bacalaureat (război în care, cel mai adesea, vinovat e doar ministrul educației, deși, să fim serioși, vina esențială este a sistemului!), în ciuda faptului că (o realitate pe care, sunt sigur, mulți cititori și chiar părinți și elevii înșiși nu o cunosc!) nici înscrierea și participarea la evaluarea națională și, cu atât mai mult, la bacalaureat nu sunt obligatorii prin lege sau metodologii!!! Vă invit să verificați și să vă convingeți! De unde și de ce atunci drama aceasta inutilă, exagerată și plină de ură și de jigniri, inclusiv pentru corpul profesoral, dacă aceste evaluări/examene naționale nu sunt obligatorii? De ce se publică statistici naționale, de ce se fac clasamente inutile, de ce se pun etichete, de ce aducem absolvenții de liceu în situații disperate care duc la gesturi dramatice și chiar la sinucideri? Apropo de Finlanda, deși există bacalaureat și acolo, ca probe oarecum asemănător cu al nostru, un bacalaureat acum în întregime online, acesta nu provoacă isterie națională, nici drame, nici sinucideri, deși nici ei nu au promovabilitate de 100%. Și nici nu o cer și nu o proclamă (În medie, 93% e procentajul lor de promovare la BAC)…..De observat amânările permanente în aplicarea unei legi organice, cu referire la un domeniu vital, considerat prioritate națională, amânări nu doar în ceea ce privește examenele naționale și mult așteptata revenire la examenul de admitere în liceu, ci și la măsura de acordare a 500 de euro pentru educația permanentă a fiecărui nou-născut, măsură amânată de cinci ori din 2011 încoace, din lipsă de fonduri, deși aleșii poporului au găsit fonduri suficiente pentru a-și asigura lor pensii speciale, ceea ce presupune un efort financiar infinit mai mare, cu inversarea polului de raportare normală la viitor, în sensul că, în viziunea Parlamentului României, viitorul țării se asigură prioritar prin starea lor de bine, prin pensionari cu pensii speciale și ”nesimțite” și nu prin copii sănătoși și bine educați. Justiția pare și ea oarbă de-a binelea, din moment ce nu e aptă să vegheze la respectarea și aplicarea cu fermitate măcar a legilor organice. Și pentru asta nu e de vină nici ministerul, nici ministrul educației, suntem de vină noi toți, pentru că ne lăsăm atrași în acest spectacol ieftin și ridicol al falselor valori, pentru că le acceptăm, sub o formă sau alta, uneori îi și susținem electoral și moral, în speranța că nu vom fi din nou înșelați în așteptările noastre legitime. Integral: https://www.edupedu.ro
FOTO VIDEO Cât costă înălțarea bordurilor și întreținerea spațiilor din Sectorul 2: acord-cadru de 110 milioane lei, plus TVA Primăria Sectorului 2 a început în această primăvară o amplă acțiune de reamenajare a spațiilor verzi de pe marile bulevarde și a parcurilor. Pe arterele principale, lucrările vizează în principal montarea unor sisteme de irigații, înălțarea bordurilor, amenajarea unor movile de pământ și plantarea de gazon. Operațiuni similare se fac și în parcuri. Lucrările se fac în baza unui acord-cadru încheiat anul trecut de Administrația Domeniului Public Sector 2, pe o perioadă de 4, ani cu firma Cris Garden, potrivit datelor din sistemul electronic de achiziții publice. Valoarea estimată a acordului-cadru este de circa 110 milioane lei fără TVA, până acum fiind semnate contracte subsecvente de circa 50 milioane lei. Cu câteva luni înainte firma a mai primit prin procedură simplificată 17 contracte, tot pentru întreținerea spațiilor verzi, în valoare totală de circa 5,7 milioane lei fără TVA. Cris Garden este abonată la contracte din bani publici. Mai exact, în septembrie 2018, Primăria Sectorului 2 a atribuit prin licitație un acord-cadru pe 4 ani pentru întreținerea și amenajarea spațiilor verzi din sector. Acesta a fost împărțit în 5 loturi, pe fiecare lot fiind încheiat câte un contract. Toate au fost câștigate de firma Cris Garden, valoarea lor însumând circa 111 milioane lei fără TVA. Integral: https://www.hotnews.ro
Ministrul Cercetării susține că sunt directori de institute care au spor de muncă grea. Hurduc propune plafonarea la 12.000 de lei net a salariilor pentru șefi, după ce tot el le aprobase bugete scandaloase După scandalul bugetelor de salarii foarte mari pentru șefii câtorva institute de cercetare românești, aflate în coordonarea Ministerului Cercetării, ministrul susține că a descoperit cazuri în care directorii aveau spor de muncă grea, potrivit stirileprotv.ro. Nicolae Hurduc susține că ar putea plafona atât sporurile, cât și salariile acestora până la limita salariului de ministru, adică aproximativ 12.000 de lei net pe lună. Reacția vine după ce trei cercetători au scris pe blogul comun, Doi Mici și un Anc, despre bugetele de salarii pe anul în curs, publicate în Monitorul Oficial, ale mai multor directori de institute de cercetare-dezvoltare din România. În replică, reprezentanții institutelor susțin că salariile propuse în buget au fost mai întâi aprobate de minister și sunt prevăzute în contractele de muncă. Amintim că în urmă cu o lună Asociația AdAstra a cercetătorilor semnala faptul că Academia Română cere institutelor de cercetare să taie salariile angajaţilor și să pensioneze forțat cercetători ca să reducă cheltuielile, pentru că Ministerul Finanțelor nu a alocat suficiente fonduri. Conducerea Institutului de Cercetare în Silvicultură “Marin Drăcea” din Voluntari, Ilfov, figurează cu drepturi salariale de 1,9 milioane de lei în acest an, conform bugetului de venituri şi cheltuieli publicat în Monitorul Oficial. Situaţia a fost semnalată de cercetătorii autori ai blogului Doi Mici şi un Anc. Integral: https://www.g4media.ro
Premiera europeana la Muzeul Antipa: tehnologia japoneza anticutremur Una dintre cele mai inovatoare tehnologii japoneze anticutremur a fost instalata, in premiera in Romania si in Europa, la Muzeul National de Istorie Naturala “Grigore Antipa”. Decizia a fost luata pentru protejarea unuia dintre cele mai pretioase specimene din patrimoniul national – scheletul de Deinotherium gigantissimum, uriasul de peste 4 m inaltime si aproape tot atat lungime, care poate fi admirat in holul central al muzeului. Potrivit unui comunicat al Muzeului Antipa, s-a lucrat 9 luni pentru ca actualul schelet de Deinotherium gigantissimum sa fie restaurat dupa dezastrul pe care l-a suferit pe 4 martie 1977. Aceasta comoara a Muzeului Antipa, o piesa de valoare stiintifica mondiala si un exponat de exceptie din patrimoniul cultural al Romaniei, nu ar mai putea “supravietui” unui alt cutremur de asemenea magnitudine, arata sursa citata.”Importantele pagube produse in colectii dupa cele doua cutremure majore din 1940 si 1977 au determinat Muzeul National de Istorie Naturala ‘Grigore Antipa’ sa actioneze pro-activ, prin aducerea si implementarea tehnologiei japoneze ‘l-Solator’, ceea ce permite protejarea specimenelor pretioase si pieselor de patrimoniu din Romania impotriva unui posibil cutremur major in Bucuresti. Acesta este un proiect pilot la nivel european, astfel incat tehnologia inovatoare sa poata fi vazuta sau/si testata de oricine doreste implementarea unei solutii similare”, a declarat Luis Ovidiu Popa, directorul Muzeului Antipa. O demonstratie publica a modului in care functioneaza “l-Solator” va avea loc pe 26 iulie, in prezenta ministrului Culturii, Valeriu-Daniel Breaz, a directorului Muzeului Antipa, dr. Luis Ovidiu Popa, a oficialilor de la Ambasada Japoniei in Romania, Takanori Sato, presedintele Ideal Brain Co. Ltd., doctor in Inginerie si Arhitect. Integral: http://www.ziare.com
Victorie! Geoană îşi va prezenta ecusonul de la NATO diseară, pe Arena Naţională Încă un succes răsunător pentru România! După ce a urcat ieri pe locul 2 în ierarhia NATO, cea mai înaltă poziţie ocupată de un român în cadrul alianţei, Mircea Geoană a fost primit de o mulţime de fani care îl aşteptau încă din zorii zilei la aeroportul Otopeni. Pentru ca şi alţi admiratori ai celui alintat “Prostănacul” să-l poată felicita pentru victorie, Primăria Capitalei va organiza, diseară, o ceremonie pe Arena Naţională, în cadrul căreia Geoană îşi va prezenta ecusonul proaspăt câştigat şi va da autografe. “Iconicul ecuson de secretar general adjunct NATO, realizat din carton plastifiat şi inscripţionat cu cuvintele ‘NATO Deputy Secretary General’, se acordă în mod tradiţional secretarului adjunct NATO, permiţându-i acestuia accesul în biroul său personal din sediul NATO, dar şi în cantina NATO – un club select rezervat personalului NATO. E o onoare incredibilă să-l porţi la gât”, a declarat Arhimede Guţă, fost electrician NATO. Vor fi de faţă antrenorul lui Geoană, Marian Vanghelie, şi Ion Iliescu, sub mandatul căruia România a participat prima dată la un turneu NATO. Integral: https://www.timesnewroman.ro
46 Raspunsuri la Revista Presei – 19 iulie. “Kovesi ramane candidatul unic al PE pentru functia de procuror-sef european…”
mar19/07/2019 at 09:39
Cea mai bună și corectă caracterizare! – ”Să spui că Mircea Geoană e prost, prostănac e o dovadă fie de super aroganță fie de superficialitate extremă. E un om deștept, chiar foarte deștept, oportunist și cu o flexibilitate a coloanei vertebrale tipică melcilor și PSD-iștilor. Se potrivește perfect numirilor politice la NATO care sunt în general dubioase. Fiu de fost general în timpurile comuniste cu relații extrem de bune cu foști securiști și actuali oameni de mare succes din capitalismul nostru numirea lui Mircea Geoana este o dovadă perfectă a ipocriziei teribile din politica noastră.” – Valeliu Nicolae FB
Cetatean19/07/2019 at 10:02
Buna dimineata! E o numire de tipul Jens Stoltenberg secretar al Aliantei, un individ care in tinerete era anti-NATO si pro-Rusia.
Tzepelica19/07/2019 at 11:26
Sa nu confundam oportunismul cu desteptaciunea.
Ca nu sclipeste, au spus-o multi (fostii colegi de la “Energomontaj”, politicienii cu care a lucrat, Ilicescu etc.).
Sa nu uitam ca tatal lui nu numai ca a fost general dar a avut in “gestiune” reteaua de comunicatii subterane a Bucurestilor.
Pe unde existau temeri, in `89, ca se plimba “teroristii”.
A A19/07/2019 at 09:47
https://m.dw.com/ro/nato-cu-geoan%C4%83-la-conducere/a-49632343
Cetatean19/07/2019 at 10:10
Dupa decizia de ieri a CCR (pentru care vom vedea in curand motivarea, in care, sunt aproape sigur, Livia Stanciu va face opinie concurenta si va expune problema mai nuantat decat majoritatea judecatorilor – insa in substanta va fi de acord cu opinia majoritara), putem spune in mod clar si lipsit de echivoc ca Iohannis a ratat referendumul, pentru ca l-a folosit pur electoral si a formulat o intrebare (prima) despre amnistie si gratiere care nu avea cum sa treaca de testul CCR.
Ioana Ene Dogioiu are dreptate: un glont de argint tras dupa ciori.
Nu a sesizat Venetia, nu s-a opus din rasputeri legolor Justitiei, a declansat referendumul prea traziu si mai ales cu o intrebare proasta si cu a doua ineficienta juridic.
Pentru aceste motive (si pentru altele, insa acestea sunt cele mai arzatoare), Iohannis nu va primi votul meu pentru un al doilea mandat. Nici in turul I, nici in turul II (pentru ca a dovedit in primul mandat ca nu se ridica la inaltimea functiei si nu o intelege mizele). M-am convins ca degeaba ai un presedinte non-PSD la Cotroceni daca acesta nu lupta pana la ultima picatura pentru a face baraj PSD-ului.
A A19/07/2019 at 10:18
Mda. Iohanne nu mai valoreaza mare lucru, doar actiuni electorale cu multi limbisti
mar19/07/2019 at 10:38
Concluzia face cât editorialul. – ”Un interes direct în zbaterile și dezbaterile din PSD îl are, deloc paradoxal, actualul președinte. Klaus Iohannis are o nevoie aproape disperată de un pesedist pe care să îl învingă în turul doi.
Dacă dl Iohannis e lipsit de proverbialu-i noroc și PSD nu reușește această mică performanță, turul doi se va juca cu mandatul pe masă.
Închipuiți-vă numai o dezbatere electorală între Iohannis și un candidat USR. Cinci ani de placiditate întreruptă doar accidental nu pot să nu producă consecințe. „Ce ghinion pe poporul ăsta să realeagă un președinte care a instalat trei premieri PSD.“ ”
https://dilemaveche.ro/sectiune/pe-ce-lume-traim/articol/un-pesedist-pentru-iohannis
Cetatean19/07/2019 at 10:51
Sa ii livram un Dan Barna in turul al doilea, ca sa ii stricam calculele. Eu voi vota si “pozitiv” pentru Barna, si “negativ” pentru Iohannis.
Nicalau19/07/2019 at 12:27
🤣🤣🤣 …..
ovidiu19/07/2019 at 17:58
Și eu tot pe Barna l as vota dar mă pune pe gânduri Mircea Marian pe fb:
Eu am citit abia acum, cu muultă întârziere, lista contractelor pe care firma lui Dan Barna le-a avut cu statul pesedist. În 2013, când Radu Stroe era ministru de Interne, firma lui Barna a primit un contract de la MAI de 220.000 de euro pentru “servicii de elaborare și tipărire a ghidului de procedură, machetare și tipărire de fluturași”.
Băi frate, de ani întregi îi belim pe pesediști pentru astfel de contracte cu statul. Ghiduri, fluturași…Sau pe peneliști. Cine îmi spune că în MAI-ul lui Stroe astfel de contracte se dădeau pe bune, eu îi râd în față. La fel ca și în cazul ăluia din PLUS, care a fost ministru al Muncii…Dragoș Pâslaru, care avea contracte ”pe bune” cu CJ Teleorman, sub Dragnea, pentru un studiu care recomanda să se facă aeroport la Alexandria. Să mori de râs.
Băi frate, cum ajunge politica românească tot sub băieții ăștia așa de destepti că au luat contracte de la ministerele PSD, cunoscute pentru onestitatea lor? Cum de nu ajunge la vârf unul ca Dan Mașca, care nu a avut în viața lui un contract cu statul? Sau altul, nu unul care o să îmi explice ce corect era MAI-ul lui Stroe. Încep să mă satur. Eu am votat USR-ul sub Nicușor Dan, cu oameni care munciseră pe brânci pentru comunitate, cu o mentalitate de oameni liberi. Nu e în ordine, nu e…
Diana19/07/2019 at 11:09
Buna ziua tuturor…….
https://romania.europalibera.org/a/avocata-elenina-nicut-explica-decizia-ccr-care-a-respins-proiectele-de-revizuire–constitutiei/30063351.html?fbclid=IwAR2i4Y8Suy1FmOQlqo2rQaitcyjVQqsKdLp8sUMDbk3WHgLYGhI07ZglUaE
stefan6019/07/2019 at 12:02
– Am ghicit in premiera ce tatuc comunist era in realitate Basescu. Exact cind il numea pe MRU prim ministru DIRECT de pe functia de sef SIE. Disperarea era mare si principile democratice , un moft.
– cred ca am ghicit si pe Iohannis in avanpremiera cind scriam ca sper sa detina doar si exclusiv un singur mandat. Era santajabil ( vezi povestea cu casele , sentinta definitiva si recursul extraordinar ) dispus la orice sa ramana pe functie ( dau a treia sansa PSD sa numeasca un pm” ).
Cum am trecut binisor de prima tinerete. 🙂 am vazut in viata reala personaje de acelasi calibru ca cei doi citati, cu gramada.
Fara principii , fara morala dar gata la oricare ora sa faca un blat , un troc inconfesabil de dragul bunastarii personale.
Principile nu se negociaza.
Morala nu se vinde.
Cu atit mai putin cind te pretinzi presedintele ” al tuturor romanilor”.
Care e gargara. Esti doar presedintele unor gasti de corupti si parveniti.
Cu asa ” lideri” tara asta va continua sa se depopuleze , infrastructura tot doar un vis iar decoratii si promovatii pe nu se stie care merite ,va vor vinde gogosi zilnic.
PS. Vedeti Ilie Nastase. Mare talent in tenis cindva dar uman , incultura crasa. Condamnat definitiv dar nu se inghesuie nimeni sa il degradeze sau sa ii retraga Steaua Romaniei. Nici macar Iohannis care a acordat decoratia.
La Adrian Nastase , dublu condamnat definitiv , de doua ori in puscarie , cine a reusit sa ii retraga ordinul Steaua Romaniei ? Nimeni.
Si atunci cind borfasii vin amestecati cu romani cinstiti si talentati , e clar ca morala si principile au fost aruncate la gunoi.
Fara morala si principi , viitorul e exact ca in Nigeria , Somalia , Venezuela.
Saracie , coruptie , devalizare si tot impachetat in o propaganda multilateral urlata zilnic , vanduta ca anestezic de minti si judecata.
Tzepelica19/07/2019 at 12:37
S-avem pardon, revendic prioritatea cu Base. 🙂 🙂
L-am mirosit inca de cand isi propulsa “fetele” la inaltimi ametitoare (EBA la PE, Nutzi – la minister).
Iti amintesti cate castane mi-am luat atunci (de la @SareinOchi, de ex.).?
mar19/07/2019 at 14:45
Ce schimburi de replici au fost pe aici, erau zile în care se ”înroșea” tastatura. Două nume care declanșau ”butonul” – Traian Băsescu și Elena Udrea.
Tzepelica19/07/2019 at 16:00
Paganel19/07/2019 at 16:49
Pentru mine, băsea a rămas ticălos de când, ca ministru al transporturilor, a sabotat guvernarea CDR, în 1997-98…
Din nefericire, a trebuit să-l votez, ca să nu emigrez… În Congo!…
mircea19/07/2019 at 12:17
eu continui sa am dubii legate de adevarata intentie a herr-ului in ceea ce priveste referendumul ,initiat conceptual in perioada oug 13 si finalizat acum in mai.
pur si simplu mi-e f.greu sa cred ca la nivelul institutiei prezidentiale consilierii -in special juridici,,cu siguranta unii de certa valoare profesionala, si in general oamenii presedintelui si prin acestia presedintele insusi , n-ar fi putut intelege mizele si consecintele propriilor calcule si actiuni pe acest taram atat de instabil se pare,predispus la atatea interpretari.-ma refer in primul rand la ineficienta juridica demonstrata deja aici,(si toate “in”-actiunile pe plan juridic)
Moise Guran are o postare interesanta , fara a avea ,presupun, argumente juridice infailibile dar cu o logica pertinenta si o inteligenta lingvistica asisderea.,rezumand partial lectura sa …e dreptul societatii prin reprezentantii sai de a amnistia si gratia si nu dreptul condamnatului de a fi amnistiat/gratiat,cuvantul vocatie neavand ce cauta in textul ccr. ,recte ,putandu-i-se condamnatului penal sa i se restranga din dreptul la libertate , mai ales de vorbim de alesi si numiti ai alesilor.
nu cred ca se mai pune problema glontului de argint irosit de kwj in acest show deplorabil dar a facut-o sau n-a facut-o intentionat ? stiind si fiind informat de toate urmarile ,castiguri sau pierderi ,atat personal-intentia ptr. al 2-lea mandat (straveziu anuntat inca de la oug 13 prin anuntarea referendumului asta) cat si politic si mai ales juridic.
as specula ,dar parca as spune ca herr-ul a jucat intentionat in acest fel (prin intermediul intrebarilor ref. si al momentului ales) aceasta carte stiind dinainte ce ar putea urma ,stiindu-i beneficiile,toate astea subsumate unui singur scop,confirmand astfel un profil pe care il cam stim de multisor.
Tzepelica19/07/2019 at 12:29
Salut, @mircea!
Cred ca e vorba,
– pe de o parte, de interes personal/electoral;
– pe de alta, s-a inconjurat de nulitati (consilieri, etc.).
mircea19/07/2019 at 12:49
buna Timi ! 🙂
probabil ai dreptate 🙂
-sa joace electoral / politic o carte cu mize atat de importante nu face altceva decat sa arate o indiferenta (ca sa nu zic cinism) fata de asteptarile unei tari intregi,care,presupun,n-a inteles mare lucru,vazand doar mediatic ca presedintele a incercat dar se loveste de zidul psd ccr – o noua (a catea ruptura,falie) in societate ?…
-n-am habar ce hram poarta ce-i de pe-acolo dar or fi si cativa mai bine pregatiti ,nu stiu…
Intamplator19/07/2019 at 13:39
Iar se da cu batul prin gard in chestia cu amplasarea muzeului Holocaustului……
Nu aud pe nimeni ,absolut nimeni care sa spună ca ar trebui amplasat in vechiul cartier evreiesc din București ….e zona din spatele magazin unirea/bd fântânilor/….spre Dristor /popa Nan
Acolo,pe str Parfumului -in centrul acestui cartier/aproape de liceul Matei basarab -este o clădire frumoasa,a fost sediul primăriei sect 3….de ce nu s ar ceda aceasta clădire pentru construirea muzeului/e locație centrală,clădirea exista și ar fi in inima vechiului cartier evreiesc….in zona s au refăcut multe case care au aparținut evreilor și -de ce nu- ar putea dezvolta întregul cartier
Tzepelica19/07/2019 at 14:28
Gandire strategica. 🙂
Un amplasament intre Muzeul Antipa si Muzeul Taranului Roman ar insemna si o tura obligatorie la Muzeul Holocaustului, pt. copiii care vin cu scoala la unul din cele doua.
In Parfumului ar fi un obiectiv singular, cu foarte putini clienti.
In plus, Florian isi doreste ceva grandios, care nu se incadreaza in cladirea din Parfumului.
Ceva care sa-ti sara-n ochi cum intri in PV. 🙂
Tzepelica19/07/2019 at 14:38
Si nu m-ar mira ca asa-zisa comasare a celor trei muzee (Antipa, Muzeul Satului si MTR) sa implice mutarea Muzeului Taranului Roman la Muzeul Satului.
Si instalarea Muzeului Holocaustului in actuala cladire a MTR.
Ca tot a fost, inainte de `89, Muzeul PCR.
A A19/07/2019 at 15:05
Sigur, PMR/PCR cu cine s a facut la inceputuri? Cu multi evrei si multi tigani, plus scursuri si lepre pur romanesti
radu219/07/2019 at 13:55
Buna ziua. Parlamentarii fac damage control , legea sigur va avea portite pentru ”alesii poporului”
https://www.hotnews.ro/stiri-politic-23266641-senator-psd-propune-impozitarea-90-sumelor-din-pensii-care-depasesc-10-000-lei.htm
stefan6019/07/2019 at 14:41
De ce sa impozitezi suplimentar doar pensile ( fie ele peste 10.000 lei luna ) ?
Salariile bugetare de peste 10.000 lei/ luna sint mai juste si deci nu merita acelasi tratament fiscal ?
Problema e ca prostii astia de politicieni nu au habar de ce e un sistem fiscal just si normal.
Au dat pensi speciale cu gramada si au pierdut controlul.
Costau vreo 6,7 miliarde cu 4 ani in urma , au costat 9 miliarde anul trecut si vor costa vreo 12 miliarde anul acesta sau urmator.
Pierdut efectiv controlul .
Nu e suficienta indexarea anuala. La cresterea salariului de incadrare a unui ofiter ( ca exemplu) se adauga automat si recalcularea pensilor respective prin marire cu 50 % din cresterea salariului.
Practic astia au de ani de zile mariri de 20- 30 % anual si in tacere generala.
Oricum nu se face nimic.
Specialii sint peste tot. Reangajati la stat in functii cheie inclusiv la CCR.
E doar propaganda.
Identica cum face Les cu memorandumurile semnate solemn si oficial dar tacere totala ca toate achizitile militare sint blocate.
De la camioane la corvete si rachete sol-apa , tot blocat.
Tzepelica19/07/2019 at 14:35
Suntem in UE?
Un belgian, batut cu salbaticie de niste ciobani:
https://www.hotnews.ro/stiri-esential-23266811-video-belgian-batut-mai-multi-ciobani-pentru-speriat-caii.htm
stefan6019/07/2019 at 14:52
In UE se intra ca natiune.
Cu destepti , prosti , cinstiti , borfasi , curve , toti la gramada.
In Italia alt roman de 23 de ani arestat pentru viol. Azi cind de ieri e in vigoare noua lege care dubleaza pedepsele pentru viol , batut femeie, revenge porno. Ce norocos. 🙂 6 ani minim garantat dupa grati. Dar poate sta la mititica si 18 ani. A facut bingo. 🙂
ovidiu19/07/2019 at 18:38
Bistrița, România 2019
Caii unor ciobani s-au speriat de zgomotul unei motociclete și au răsturnat o căruță. Nimeni n-a pățit nimic. Motociclistul, un belgian, s-a dus la ciobani să-și ceară scuze și eventual să plătească pagubele. Ciobanii mioritici l-au bătut până l-au băgat în spital.
Axinte Mirel pe fb.
A A19/07/2019 at 15:16
https://www.g4media.ro/breaking-surse-dan-barna-a-fost-desemnat-candidatul-comun-la-prezidentiale-al-aliantei-2020-usr-plus-dacian-ciolos-va-fi-candidatul-la-functia-de-prim-ministru-negocierile-dintre-usr-si-plus-s-au.html
mar19/07/2019 at 16:10
Nu mai sunt surse, este certitudine! – ”Dan Barna va fi candidatul USR-PLUS la prezidențiale, iar Dacian Cioloș este propunerea de premier, au stabilit vineri liderii celor două partide. Decizia urmează a fi validată și de forurile de conducere ale formațiunilor. ”
https://www.hotnews.ro/stiri-politic-23267020-usr-plus-decis-dan-barna-candidat-prezidenhtiale-ciolos-premier.htm
Paganel19/07/2019 at 16:52
Să reiau sloganul USR din 2016: „În sfârșit, ai cu cine!”
Cetatean19/07/2019 at 16:59
In sfarsit, un candidat care nu are nici o treaba cu FSN, PSD, USL. Votez si in primul, si in al doilea tur (daca ajunge).
Basescu incearca o manevra clasica de fragmentare, cu Turcescu Acoperitu’ si Neamtu Raspopitu’ 😛 (asta e din PNL dar se rezolva rapid)
https://www.hotnews.ro/stiri-politic-23267200-pmp-face-sondaj-pentru-desemnarea-candidatului-presedintie-toader-paleologu-robert-turcescu-eugen-tomac-mihai-neamtu-variantele-luate-calcul.htm
mar19/07/2019 at 17:38
Incredibil…poate în curând cere să se introducă legea marțială și să se instituie dictatura PSD. Cred că are nevoie urgentă de un consult psihiatric 👿 – ”Deputatul PSD Florin Iordache a depus, vineri, la Senat, un proiect de modificare a legii referendumului care prevede că întrebările sunt verificate de Curtea Constituțională, care trebuie să decidă dacă acestea respectă limitele revizuirii, inclusiv cele referitoare la suprimarea drepturilor şi a libertăţilor fundamentale ale cetăţenilor sau a garanţiilor acestora.”
https://www.hotnews.ro/stiri-politic-23267286-florin-iordache-vrea-judecatorii-curtii-constitutionale-cenzureze-intrebarile-referendum.htm
cedric19/07/2019 at 17:39
un sondaj proaspat:
https://www.aktual24.ro/sondaj-realizat-de-moise-guran-pe-cine-ati-vota-klaus-iohannis-sau-dan-barna-15-000-de-oameni-au-raspuns-in-doar-o-ora/
Cetatean19/07/2019 at 18:51
PSD, take this 😛
https://www.hotnews.ro/stiri-esential-23267443-ultima-ora-emmanuel-macron-transmis-lui-klaus-iohannis-sustine-laura-codruta-kovesi-conducerea-parchetului-european.htm
“ULTIMA ORĂ Emmanuel Macron i-a transmis lui Klaus Iohannis că o va susține pe Laura Codruța Kovesi la conducerea Parchetului European”
mar19/07/2019 at 19:30
De acord cu un amendament, împreună vor plăti politic! Tăntica a căpătat grai, i-au întors cheițele la maxim. – ”Premierul Viorica Dăncilă a declarat, vineri, că președintele Klaus Iohannis ”va plăti cel puțin politic”, după ce CCR a respins inițiativele de revizuire a Constituției în sensul interzicerii amnistiei și grațierii pentru fapte de corupție, pentru că încalcă principiul egalității și demnitatea umană.”
https://www.hotnews.ro/stiri-politic-23267497-dancila-dupa-ccr-decis-nu-pot-interzise-amnistia-gratierea-pentru-fapte-coruptie-constitutie-plati-cel-putin-politic.htm
mar19/07/2019 at 19:31
I-a intrat frica în oase sau se visează la Cotroceni! – ”„Am vorbit la telefon, nu am reușit să avem o discuție care să vizeze alegerile prezidențiale. Cu siguranță voi avea o discuție atât cu domnul Tăriceanu, sper că și cu domnul Victor Ponta. Cred că dialogul este foarte important. Îmi doresc o coaliție a celor trei partide pentru a susține candidatul la prezidențiale”, a anunțat Viorica Dăncilă, la Bistrița.”
https://www.hotnews.ro/stiri-politic-23267464-dancila-anuntat-discuta-luni-tariceanu-ponta-imi-doresc-coalitie-pentru-sustine-candidatul-prezidentiale.htm
stefan6019/07/2019 at 19:47
Revin cu sondajul PMP.
Mega partid cu mega prezidentiabili. Mor de ras.
Cica in sondaj intra si Mihai Neamtu.
E tot ala de la Noua Republica ?
Pai atunci pricep ca e doar un lingator de clante . Doar ca asta e “patriot” si nu oportunist fiind din gasca Basescu infiltrat in PNL 🙂
Cetatean19/07/2019 at 20:09
Stef, am luati toti plasa cu Noua republica (eu si Theophyle fiind primii care l-am aruncat in apa, si tot noi am semnalat imediat ce ne-am dat seama ca oaia teologica era ditamai lupul politruc tanar. Postarea definitiva a lui Theophyle era aceasta)
Acum vad ca Neamtu e resapat de toti care au uitat ce facea el in 2010-2011 si chiar mai devreme 😀
Un imbecil care crede ca logoreea tine loc de creier si caracter. L-am cunoscut personal inca de cand nu era “Mihai Neamtu politicianul” (el nu m-a cunoscut niciodata ca “Cetatean”). Trebuia sa il bat atunci, poate era inca recuperabil 😛
Paganel19/07/2019 at 22:14
Citit: excelente analize, cu atât mai valoroase cu cât au deja „vechime”! Theophyle avea un simț extraordinar de a „citi” care este direcția în care o va lua o anumită grupare (în acest caz, așa zisa „noua republică”). Acest simț văd că se regăsește, constant, la @Citi…
În ce-i privește pe neamțu și grupusculul lor, cu individul nu am interacționat (nici măcar pe net), dar am avut, o vreme, un dialog (pardon, „monolog” – el scria, eu comentam și el nu mai răspundea!) cu ștefan vlaston, un fel de ideolog al „noii republici”. M-a interesat să mă lămurească, în primul rând, ce e aia „noua republică”, într-o țară în care, fără referendum pentru forma de guvernământ, așa zisa „republică” de după 1989 o continuă, practic, pe cea comunistă de după/din 1947… Tăcere totală… Iar numitul vlaston e printr-o văgăună, de ani buni, că n-am mai dat pe el (scria, regulat, pe Contributors)…
stefan6019/07/2019 at 22:20
Acum scrie pe Adevarul.
Paganel19/07/2019 at 22:27
Mulțumesc de informații! Nu citesc fițuica în cauză, vajnică urmașă (în rusă ar fi „pravda”!) a „scânteii” comuniste, fițuică la care semnau sergiu andon, ctp și alții, de teapa lor!…
Intamplator19/07/2019 at 20:54
Amplasarea muzeului Holocaustului in zona vechiului cartier evreiesc “i ar da șah” lui Florian ….
stefan6019/07/2019 at 21:22
Dancila pupat CocaCola.
https://m.adevarul.ro/international/europa/ombudsmanul-european-deschide-investigatie-privind-sponsorizarea-privata-presedintiilor-consiliului-ue-1_5d31fed8892c0bb0c69fe582/index.html
Pai nu critica multinationalele Dragnea ?
Dancila nu stie ca CocaCola nu e nici rusa dar nici chineza ? 🙂
Eugen Vasilescu19/07/2019 at 21:32
f. informativ si nuantat
http://www.ziare.com/dacian-ciolos/plus/nu-e-suficient-sa-pui-psd-cu-botul-pe-labe-si-sa-nu-mai-muste-trebuie-alungat-din-oras-poate-alianta-usr-plus-sa-faca-asta-interviu-cu-dacian-ciolos-1569920
e pregatit sa faca “the necessary heavy lifting” sa alunge psd –
Paganel19/07/2019 at 22:24
Sorin Ioniță:
http://www.contributors.ro/administratie/romania-paraginita-bugete-bazar/
« Revista Presei – 20 iulie. “Nu e suficient sa pui PSD cu botul pe labe si sa nu mai muste, trebuie alungat din oras.”
Mui…., cel mai bun comunicator al PSD »
Arhiva Select Month February 2020 (17) January 2020 (29) December 2019 (28) November 2019 (28) October 2019 (34) September 2019 (26) August 2019 (29) July 2019 (29) June 2019 (25) May 2019 (30) April 2019 (28) March 2019 (26) February 2019 (27) January 2019 (26) December 2018 (24) November 2018 (26) October 2018 (29) September 2018 (26) August 2018 (22) July 2018 (26) June 2018 (23) May 2018 (30) April 2018 (28) March 2018 (36) February 2018 (39) January 2018 (35) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (124) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)

References: CCR 
 CCR 
 CCR 
 CSM 
 CSM 
 CSM 
 CSM 
 ICCJ 
 CSM 
 CCR 
 CSM 
In fine
 CSM 
 CSM 
 CCR 
 ccr 
 CCR